दुर्ग के निर्दलीय पार्षदों नेे वशिष्ठ को दिया समर्थन
सिटी रिपोर्टर|दुर्ग. नगर निगम भिलाई में महापौर चुनाव में सभी पार्टियां अपने प्रत्याशी के समर्थन में पूरा जोर लगा रही हैं। भिलाई में महापौर का निर्दलीय चुनाव लड़ रहे वशिष्ठ नारायण मिश्र को दुर्ग नगर निगम के निर्दलीय पार्षदों ने समर्थन दिया है। दुर्ग के पार्षदों ने गुरुवार को प्रेसवार्ता में इसकी घोषणा की। निर्दलीय पार्षद आशीष दुबे, दीपक साहू, कुलेश्वर साहू, डी. प्रकाश राव, अरुण यादव ने महापौर पद के निर्दलीय प्रत्याशी वशिष्ठ नारायण मिश्र को योग्य, अनुभवी प्रत्याशी बताया है। निर्दलीय पार्षदों ने दुर्ग ग्रामीण विधानसभा क्षेत्र अंतर्गत आने वाले मरोदा, नेवई, रूआबांधा, रिसाली, पुरैना, जोरातराई में जनसंपर्क करेंगे। इस दौरान निर्दलीय पार्षदों ने संपत्ति कर में 50 प्रतिशत वृद्धि पर आक्रोश जताया। उन्होंने कहा कि इस मुद्दे को बगैर सामान्य सभा में लाए लागू कर दिया गया है, जो दुर्ग की जनता के साथ अन्याय है।
hin_Deva hin_Deva